লোকসভায় ধ্বনি ভোটে পাস হয়ে গেল G Ram G বিল

ওয়েবডেস্ক- লোকসভায় (LokSabha) পাস হল ‘জি রাম জি’ বিল (G Ram G Bill)। ধ্বনি ভোটে এদিন এই বিল পাস হয়। মনরেগা (MGNREGA) প্রকল্পের নাম বদলের বিরুদ্ধে সরব হয়েছে বিরোধীরা। মনরেগা প্রকল্পে ১০০ দিনের কাজের পরিবর্তে এবার ‘জি রাম জি’ বিলে কর্মসংস্থান নিশ্চিত করতে ১২৫ দিনের কাজ। তবে এই বিল এবার থেকে আর শুধু কেন্দ্রের দায়িত্বে থাকবে না, এর ব্যয়ভার বহন করতে হবে রাজ্যকেও। এই নিয়েও সরব হয়েছে বিরোধীরা। কেন্দ্রীয় কৃষিমন্ত্রী শিবরাজ সিং চৌহান, বিলটি বিবেচনা এবং পাসের জন্য পেশ করেন।

বুধবার, বিলটি নিয়ে সংসদে প্রায় ১৪ ঘন্টা বিতর্ক অনুষ্ঠিত হয়। বিরোধীরা প্রস্তাবিত আইনটি স্থায়ী কমিটিতে পাঠানোর দাবি করে, বিজেপি বিলটিকে জোরালোভাবে সমর্থন করে, এটিকে ২০৪৭ সালের মধ্যে বিকশিত ভারত অর্জনের দিকে একটি অন্যতম নির্ণায়ক বলে উল্লেখ করেছেন।

এই বিল নিয়ে শাসক ও বিরোধী মিলিয়ে মোট ৯৮ জন এই বক্তব্য রেখেছেন। তুমুল বিতর্ক চলে। রাত ১ টা ৩৫ মিনিটে অধিবেশনে মুলতুবি ঘোষণা করেন স্পিকার ওম বিড়লা।

আরও পড়ুন- বছরে ২ লক্ষ ভারতীয় দেশ ছাড়ছেন! মেনে নিল কেন্দ্র

বৃহস্পতিবার এই বিল পেশ করেন কেন্দ্রীয় মন্ত্রী শিবরাজ চৌহান। চৌহান বিরোধীদের প্রশ্নের জবাব দিতে উঠতেই তুমুল বিক্ষোভ শুরু হয়। স্লোগান দেওয়া হয় সরকারের বিরুদ্ধে। ছেঁড়া হয় বিলের কাগজ। সে সব উপেক্ষা করেই ধবনিভোটে পাস হয়ে গেল বিল।

এই নয়া বিল মনরেগা বা MGNREGA (Mahatma Gandhi National Rural Employment Guarantee Act)-এর নাম পরিবর্তন করে বিকশিত ভারত গ্যারান্টি ফর রোজগার অ্যান্ড আজীবিকা মিশন (গ্রামীণ) বা VB-G RAM-G (জি রাম জি) করার প্রস্তাব আনা হয়েছে এই বিলে। মনরেগায় ছিল ১০০ দিনের কাজ, তবে এই নয়া বিল ‘জি রাম জি’ বিলে ১২৫ দিনের কাজের প্রস্তাব আনা হয়েছে। কেন্দ্রের বরাদ্দ ৯০ শতাংশ থেকে কমিয়ে ৬০ শতাংশ করা হচ্ছে। রাজ্যগুলিকেও এই ব্যয়ভার বহন করতে হবে। ফলে এই নয়া প্রকল্প রাজ্যগুলির উপর চাপ বাড়াবে। আগে রাজ্যের চাহিদা অনুযায়ী, এই প্রকল্পে বরাদ্দ করা হত। এবার কেন্দ্র ঠিক কররে কোন রাজ্যে কত বরাদ্দ করা হবে। ফলে এই বিলে শ্রমিকরা ১০০ দিনের কাজ পাবেন তার কোনও নিশ্চয়তা নেই।

দেখুন আরও খবর-