মঙ্গলে SIR নিয়ে আলোচনা লোকসভায়! বক্তব্য রাখবেন রাহল

ওয়েব ডেস্ক : সংসদে শুরু হয়েছে শীতকালীন অধিবেশন (Winter Sesion In Parliament)। শুরু থেকেই একাধিক বিষয় নিয়ে কেন্দ্রকে আক্রমণ করে চলেছে বিরোধীরা। তার মধ্যে অন্যতম ও সবথেকে গুরুত্ব পূর্ণ বিষয় হল ভোটার তালিকার নিবিড় সংশোধন বা এসআইআর (SIR) প্রক্রিয়া। যা নিয়ে দেশ জুড়ে বিতর্ক চলছে। তা নিয়েই আবার কেন্দ্রকে একের পর এক প্রশ্ন ছুড়ছে বিরোধীরা। মঙ্গলবার এ নিয়ে আলোচনা হওয়ার কথা।

৯ ডিসেম্বর, মঙ্গলবার লোকসভায় এসআইআর (SIR) নিয়ে আলোচনা হবে। বিরোধীদের দাবি মেনে অবশেষে এ নিয়ে আলোচনা শুরু হবে। আগামীকাল কংগ্রেস নেতা রাহুল গান্ধী (Rahul Gandhi) এ নিয়ে বলতে পারেন। সেদিন নির্বাচন ব্যবস্থার বিকৃতি নিয়ে বড়সড় অভিযোগ আসতে পারে বলেও মনে করা হচ্ছে। রাহুলের তীর কীভাবে সামলাবে? তা নিয়ে চিন্তায় রয়েছে শাসক শিবির।

আরও খবর : কবে স্বাভাবিক হবে ইন্ডিগোর বিমান পরিষেবা? দেখুন বড় আপডেট

প্রসঙ্গত, শীতকালীন অধিবেশনের (Winter Sesion In Parliament) শুরু থেকেই এসআইআর নিয়ে উত্তপ্ত হয়ে উঠেছে লোকসভা (Loksabha)। এর জন্য মুলতুবিও হয়েছে অধিবেশন। বিরোধীরা দাবি করেছিল, এসআইআর নিয়ে আলোচনা করুক কেন্দ্র। অবশেষে মঙ্গলবার তা নিয়ে আলোচনা হতে চলেছে। ফলে মঙ্গলবার ভোটার তালিকা নিয়ে আলোচনার সময় ফের একবার বিধানসভা উত্তপ্ত হতে পারে বলেই মনে করছে রাজনৈতিক মহল।

উল্লেখ্য, বিহারে (Bihar) প্রথম এই প্রক্রিয়া শুরু হয়েছিল। সে রাজ্যে ঠিক বিধানসভা ভোটের আগেই এই প্রক্রিয়া হয়েছিল। যার ফলে বাদ গিয়েছিল লক্ষ লক্ষ ভোটার। কমিশন জানিয়েছিল কোনও অবৈধ ভোটার যাতে বৈধ ভোটার তালিকায় জায়গা না পায়, সেই জন্যই এই ব্যবস্থা। কিন্তু তা নিয়ে বিতর্ক রয়েছে। প্রশ্ন উঠেছিল ভোটের আগেই কেন ?

বিহারের পর আন্দামান ও নিকোবর দ্বীপপুঞ্জ, লাক্ষাদ্বীপ, ছত্তিশগড়, গোয়া, গুজরাত, কেরল, মধ্যপ্রদেশ, পুদুচেরি, রাজস্থান, তামিলনাড়ু, উত্তরপ্রদেশ এবং পশ্চিমবঙ্গে এসআইআর ঘোষণা করেছে জাতীয় নির্বাচন কমিশন ৷ এর মধ্যে তামিলনাড়ু, পুদুচেরি, কেরল এবং পশ্চিমবঙ্গে ২০২৬ সালে বিধানসভা নির্বাচন রয়েছে। ফলে এসআইআর নিয়ে প্রশ্ন তো থেকেই যাচ্ছে।